CELEX: 32015R1919
Language: el
Date: 2015-10-26 00:00:00
Title: Κανονισμός (ΕΕ) 2015/1919 του Συμβουλίου, της 26ης Οκτωβρίου 2015, για την τροποποίηση του κανονισμού (ΕΚ) αριθ. 314/2004 για ορισμένα περιοριστικά μέτρα σχετικά με τη Ζιμπάμπουε

27.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 281/1
            
         ΚΑΝΟΝΙΣΜΌΣ (ΕΕ) 2015/1919 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την τροποποίηση του κανονισμού (ΕΚ) αριθ. 314/2004 για ορισμένα περιοριστικά μέτρα σχετικά με τη Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 314/2004 του Συμβουλίου (1) θέτει σε εφαρμογή ορισμένα μέτρα που προβλέπει η απόφαση 2011/101/ΚΕΠΠΑ του Συμβουλίου (2), περιλαμβανομένης της δέσμευσης κεφαλαίων και οικονομικών πόρων ορισμένων φυσικών ή νομικών προσώπων, οντοτήτων και φορέων.
            
         
               (2)
            
            
               Στις 26 Οκτωβρίου 2015 το Συμβούλιο εξέδωσε την απόφαση (ΚΕΠΠΑ) 2015/1924 (3), με την οποία διαγράφηκε το όνομα ενός θανόντος από τα παραρτήματα I και ΙΙ της απόφασης 2011/101/ΚΕΠΠΑ.
            
         
               (3)
            
            
               Το μέτρο αυτό εμπίπτει στο πεδίο εφαρμογής της Συνθήκης και, επομένως, για να διασφαλιστεί κυρίως η ομοιόμορφη εφαρμογή του από τους οικονομικούς φορείς σε όλα τα κράτη μέλη, απαιτείται κανονιστική δράση στο επίπεδο της Ένωσης για την εφαρμογή του.
            
         
               (4)
            
            
               Στις 26 Οκτωβρίου 2015 η Επιτροπή εξέδωσε τον εκτελεστικό κανονισμό (ΕΕ) 2015/1921 (4), με τον οποίο διαγράφηκε το όνομα ενός θανόντος από το παράρτημα ΙΙΙ του κανονισμού (ΕΚ) αριθ. 314/2004.
            
         
               (5)
            
            
               Το παράρτημα IV του κανονισμού (ΕΚ) αριθ. 314/2004 θα πρέπει επομένως να τροποποιηθεί αναλόγως.
            
         
               (6)
            
            
               Επιπλέον, είναι σκόπιμο να εισαχθεί μια νέα διάταξη στον κανονισμό (ΕΚ) αριθ. 314/2004, προκειμένου να συνάδει με τις απαιτήσεις για την προστασία των προσωπικών δεδομένων.
            
         
               (7)
            
            
               Ο παρών κανονισμός πρέπει να τεθεί σε ισχύ την επομένη ημέρα από τη δημοσίευσή του, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κανονισμό (ΕΚ) αριθ. 314/2004, προστίθεται το ακόλουθο άρθρο:
   
      «Άρθρο 11α
      1.   Το παράρτημα III περιλαμβάνει αιτιολογία για την καταχώριση στον κατάλογο των οικείων φυσικών ή νομικών προσώπων, οντοτήτων ή φορέων.
      2.   Το παράρτημα IΙΙ περιλαμβάνει, όπου είναι διαθέσιμα, τα στοιχεία που είναι απαραίτητα για την ταυτοποίηση των οικείων φυσικών ή νομικών προσώπων, οντοτήτων ή φορέων. Όσον αφορά τα φυσικά πρόσωπα, τα στοιχεία αυτά δύνανται να περιλαμβάνουν ονόματα συμπεριλαμβανομένων ψευδωνύμων, ημερομηνίας και τόπου γέννησης, εθνικότητας, αριθμών ταυτότητας και διαβατηρίου, φύλου, διεύθυνσης, αν είναι γνωστά, και ιδιότητας ή επαγγέλματος. Όσον αφορά τα νομικά πρόσωπα, οντότητες ή φορείς, τα στοιχεία αυτά δύνανται να περιλαμβάνουν επωνυμίες, τόπο και ημερομηνία καταχώρισης, αριθμό καταχώρισης και τόπο εργασιών.».
   
   Άρθρο 2
   Το παράρτημα IV του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 26 Οκτωβρίου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (ΕΕ L 55 της 24.2.2004, σ. 1).
   
      (2)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
   
      (3)  Απόφαση (ΚΕΠΠΑ) 2015/1924 του Συμβουλίου, της 26ης Οκτωβρίου 2015, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε (βλ. σελίδα 10 της παρούσας Επίσημης Εφημερίδας).
   
      (4)  Εκτελεστικός κανονισμός (ΕΕ) 2015/1921 της Επιτροπής, της 26ης Οκτωβρίου 2015, για την τροποποίηση του κανονισμού (ΕΚ) αρ. 314/2004 του Συμβουλίου σχετικά με περιοριστικά μέτρα για τη Ζιμπάμπουε (βλ. σελίδα 5 της παρούσας Επίσημης Εφημερίδας).
   
      ΠΑΡΑΡΤΗΜΑ
      Στο παράρτημα IV του κανονισμού (ΕΚ) αριθ. 314/2004, η καταχώριση για το ακόλουθο φυσικό πρόσωπο από το τμήμα «Ι. Πρόσωπα» διαγράφεται:
      I.   Πρόσωπα
      
                   
               
               
                  Ονοματεπώνυμο (και τυχόν ψευδώνυμα)
               
            
                  44.
               
               
                  MIDZI, Amos Bernard (Mugenva)